فيه ممر يتفرع من رصيف المشاه (شارع القز) ويشكّل معه زاويه قائمه ليدخل بك لداخل البحيره .. يعني زي منطقة الصيادين .. الممر هذا واسع وعلى جانبيه منطقه رمليه وصخور .. وكانوا الناس يقعدون فيها ويهوجسون .. كثير منهم لـ حاله وما معه احد .. وبعضهم اثنينات اثنينات .. وفيه ناس كثير حاطين فرشتهم وقاعدين يتسامرون .. وكان من ضمنهم قروب اوروبيين ومعهم ناس من أصول افريقيه قاعدين مع بعض على فرشه وحده .. وكانوا مشعلين شموع وموزعينها بينهم .. يعني عشان يحصلون على بعض الاناره .. ومعهم عزبتهم اللي كلها بطول شراب من المفتخر وبساكيت وخرابيط .. وقاعدين كأنهم يحتفلون .. وكانوا يغنون كلهم بصوت واحد بعدين يضحكون ويضربون اكوابهم في بعض .. وبعض اللي كانوا جالسين معهم شكلهم مستحين .. يعني أول مره الظاهر يتعرفون على الموجودين << قلط معهم … عموما هذا الممر ينتهي بعمود كبير معلق عليه بالونات ولمبات .. وهذه صورة العمود